मार्तडी

मार्तडी बाजुरा जिल्लाको केन्द्रभाग (समुद्री सतहबाट उचाइ १५५३ मिटर)मा रहेको एक अर्धसहरी बस्ती एवम् सदरमुकाम हो। साविकमा यो एउटा गाउँ विकास समितिको नाम थियो। हाल यो बडीमालिका नगरपालिका अन्तर्गत पर्दछ। यो स्थान बाजुराको मुख्य प्रशासनिक तथा आर्थिक केन्द्र पनि हो।  

यसको साविकको १-२ नम्बर वडाहरू बडीमालिका नगरपालिकाको वडा नम्बर ७ हो भने ४-७ नम्बर वडाहरू वडा नम्बर ८ र ३,८,९ नम्बर वडाहरू वडा नम्बर ९ हो।

बाउलीगाड नामको एक सानो नदीको छेउमा अवस्थित मार्तडी उपत्यका शैलीको भौगोलिक अवस्थितिमा छ। बडिमालिका मन्दिर, रतुडा कैलाश र मष्टामाडुहरु यहाँका प्रमुख धार्मिक तथा सांस्कृतिक स्थल हुन् । भुवाचाली, अनन्ते, माडुहरुका पैठ आदि प्रमुख सांस्कृतिक उत्सवका रूपमा मनाइन्छ। यस्ता उत्सवहरूमा डेउडा र मागलहरु गाउने चलन छ। छैटी, पैठ र विवाहमा दमाहा, सहनाइ, नरसिंहा, कर्नाल, झ्याली आदि बाजा बजाएर नाचगान समेत गर्ने चलन छ।

जनसङ्ख्या
एघारौँ राष्ट्रिय जनगणना २०६८मा यहाँको जनसङ्ख्या ८८०७ रहेको थियो जसमध्ये ४७०६ पुरुष र ४१०१ महिला रहेका थिए भने यहाँ १९२० घरधुरी रहेको थियो।

सन्दर्भ सामग्रीहरू

श्रेणी:बाजुरा जिल्लाका ठाउँहरू
श्रेणी:नेपालका जिल्ला सदरमुकामहरू